ཨོའུ་རོན་གྱི་བོད་ཡིག་མཐེབ་གཞོང་ཁྱོན་སྡོམས་ནས་ལྔ་ཡོད།མཐེབ་གཞོང་ལྔ་ཐོག་བོད་ཡིག་ཡིག་རྟགས་ཚང་མའི་མཐེབ་གནས་བློ་ལ་ངེས་དགོས་པ་དེ་ནི་ཧ་ཅང་ལས་སླ་པོ་ཞིག་མིན་པས།དེ་ཡང་ངེས་དགོས་མེད་པ།སྤྱོད་པ་པོས་མཐེབ་གཞོང་ལྔའི་བཀོད་སྒྲིག་རི་མོ་དེ་ཚོ་པར་འདེབས་རྒྱག་ནས་ཟུར་བཞག་ནས་ལྟ་བཤེར་བྱེད་ན་འགྲིགས་པ།མཐེབ་གཞོང་དང་པོ་དང་གཉིས་པ་དེ་གཉིས་ནི་རྒྱུན་སྤྱོད་ཀྱི་བོད་ཡིག་ཡིག་འབྲུ་ནང་འཇུག་བྱེད་ཡག་གི་མཐེབ་གཞོང་ཡིན་པ་དང་།བེད་སྤྱོད་བྱེད་ནས་ཡུན་རིང་ཙམ་སོང་རྗེས་ལས་སླ་པོ་ངང་ནས་བོད་ཡིག་ཡིག་རྟགས་གི་མཐེབ་གནས་དེ་བློ་ལ་ངེས་ཐུབ་ཀྱི་རེད།སྤྱོད་པ་པོའི་ལག་ནང་སྤྲོད་ཐུབ་པ་ཆེད་དུ།ང་ཚོས་བོད་ཡིག་མཐེབ་གཞོང་གི་བཀོད་སྒྲིག་རི་མོ་ལྔའི་ཡིག་ཆ་དེ་དག་གཤམ་གསལ་གྱི་དྲ་བའི་སྦྲེལ་མཐུད་ནང་འཇོག་ཡོད་པས་སྤྱོད་མཁན་གྱིས་ཕབ་ལེན་གང་རུང་བྱེད་ཆོག་པ།སྤྱོད་མཁན་ཚོས་ཡིག་ཆ་དེ་དག་རྣམས་ཕབ་ལེན་བྱེད་ནས་པར་འདེབས་རྒྱག་པ་དང་།ཡང་མེད་ན་མཐེབ་གཞོང་བཀོད་སྒྲིག་གི་རི་མོ་དེ་ཚོ་ནང་གཅིག་བདམས་ནས་རང་ཉིད་ཀྱི་རྩིས་འཁོར་གྱི་ལྕོག་ངོས་རྒྱབ་ལྗོངས་ཐོག་ལ་འཇོག་ནས་ག་དུས་ཡིན་ནའང་ལྟ་བཤེར་བྱེད་ཆོག་པ།